Številka: 2020-265

Datum: september 2020

**RAZPISNA DOKUMENTACIJA**

**ZA ODDAJO JAVNEGA NAROČILA**

**ZA NABAVO TRIMESEČNIH STRATEŠKIH ZALOG MEDICINSKO-TEHNIČNIH SREDSTEV ZA PREPREČEVANJE ŠIRJENJA BOLEZNI COVID-19 V REPUBLIKI SLOVENIJI ODPRTEM POSTOPKU**

**VSEBINA:**

Razpisno dokumentacijo sestavljajo:

1. navodila ponudnikom za pripravo ponudbe,
2. obrazec »Enotni evropski dokument v zvezi z oddajo javnega naročila – ESPD«- za vse gospodarske subjekte,
3. tehnične specifikacije,
4. obrazec »Predračun«,
5. navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI na [https://ejn.gov.si](https://ejn.gov.si/),
6. vzorec prodajne pogodbe,
7. vzorec finančnega zavarovanja za resnost ponudbe
8. vzorec finančnega zavarovanja za dobro izvedbo pogodbenih obveznosti,

obrazec »Pooblastilo ponudnika za pridobitev podatkov«,

obrazec »Pooblastilo fizične osebe za pridobitev podatkov«,

obrazec »Izjava o udeležbi fizičnih in pravnih oseb v lastništvu ponudnika«

**NAVODILA PONUDNIKOM ZA PRIPRAVO PONUDBE**

KAZALO

[1. NAROČNIK 4](#_Toc41544257)

[2. OZNAKA IN PREDMET JAVNEGA NAROČILA 4](#_Toc41544258)

[3. NAČIN ODDAJE JAVNEGA NAROČILA 4](#_Toc41544259)

[4. ROK IN NAČIN PREDLOŽITVE PONUDBE 4](#_Toc41544260)

[5. ČAS IN KRAJ ODPIRANJA PONUDB 5](#_Toc41544261)

[6. PRAVNA PODLAGA 5](#_Toc41544262)

[7. TEMELJNA PRAVILA ZA DOSTOP, OBVESTILA IN POJASNILA V ZVEZI Z RAZPISNO DOKUMENTACIJO 5](#_Toc41544263)

[7.1 Dostop do razpisne dokumentacije 5](#_Toc41544264)

[7.2 Obvestila in pojasnila v zvezi z razpisno dokumentacijo 5](#_Toc41544265)

[8. UGOTAVLJANJE SPOSOBNOSTI 6](#_Toc41544266)

[8.1 Ugotavljanje sposobnosti za sodelovanje v postopku oddaje javnega naročila in dokazila 6](#_Toc41544267)

[8.1.1 Razlogi za izključitev 7](#_Toc41544268)

[8.1.2 Pogoji za sodelovanje glede ustreznosti za opravljanje poklicne dejavnosti 8](#_Toc41544269)

[8.1.3 Pogoji za sodelovanje glede ekonomskega in finančnega položaja 8](#_Toc41544270)

[8.1.4 Pogoji za sodelovanje glede tehnične in strokovne sposobnosti **Napaka! Zaznamek ni definiran.**](#_Toc41544271)

[8.1.5 Drugi pogoji 8](#_Toc41544272)

[9. MERILA 9](#_Toc41544273)

[10. PONUDBA 9](#_Toc41544274)

[10.1 Ponudbena dokumentacija 9](#_Toc41544275)

[10.2 Sestavljanje ponudbe 9](#_Toc41544276)

[10.2.1 Dokazila o izpolnjevanju zahtev iz tehničnih specifikacij 9](#_Toc41544277)

[10.2.2 Obrazec »ESPD« za vse gospodarske subjekte 10](#_Toc41544278)

[10.2.3 Obrazec »predračun« 10](#_Toc41544279)

[10.2.4 Zavarovanje za resnost ponudbe 11](#_Toc41544280)

[10.2.5 Zavarovanje za dobro izvedbo pogodbenih obveznosti 11](#_Toc41544281)

[10.3 Druga določila za pripravo ponudbe 12](#_Toc41544282)

[10.3.1 Skupna ponudba 12](#_Toc41544283)

[10.3.2 Ponudba s podizvajalci 13](#_Toc41544284)

[10.3.3 Variantne ponudbe 13](#_Toc41544285)

[10.3.4 Jezik ponudbe 13](#_Toc41544286)

[10.3.5 Priprava in oddaja ponudbe v sistemu e-JN 13](#_Toc41544287)

[10.3.6 Veljavnost ponudbe 13](#_Toc41544288)

[10.3.7 Stroški ponudbe 14](#_Toc41544289)

[10.3.8 Tajni podatki 14](#_Toc41544290)

[10.3.9 Protikorupcijsko določilo 14](#_Toc41544291)

[11. OBVESTILO O ODLOČITVI O ODDAJI NAROČILA 14](#_Toc41544292)

[12. ODSTOP OD IZVEDBE JAVNEGA NAROČILA 14](#_Toc41544293)

[13. POGODBA 14](#_Toc41544294)

[14. PRAVNO VARSTVO 15](#_Toc41544295)

# NAROČNIK

To naročilo izvaja Zavod Republike Slovenije za blagovne rezerve, Dunajska cesta 106, 1000 Ljubljana (v nadaljevanju: naročnik).

Naročnik vabi vse zainteresirane ponudnike, da predložijo ponudbo, skladno z zahtevami iz razpisne dokumentacije.

# OZNAKA IN PREDMET JAVNEGA NAROČILA

Oznaka: JN 2020-265

Predmet javnega naročila je **nabava trimesečnih strateških zalog medicinsko-tehničnih sredstev za preprečevanje širjenja bolezni COVID-19 v Republiki Sloveniji**, s čimer bo naročnik realiziral sklep Vlade Republike Slovenije št. 17100-2/2020/4 z dne 23.7.2020.

Podrobnejša specifikacija in količine zaščitnih sredstev, ki so predmet naročila, so razvidne iz tehničnih specifikacij in predračuna.

# NAČIN ODDAJE JAVNEGA NAROČILA

Za oddajo predmetnega naročila se v skladu s 40. členom Zakona o javnem naročanju (Uradni list RS, št. 91/15 in 14/18; v nadaljevanju ZJN-3) izvede odprti postopek.

Naročilo je razdeljeno na 15 sklopov. Ponudnik lahko odda ponudbo za enega, več ali vse sklope. Za vsak sklop se zahteva izpolnjevanje pogojev, kot je to navedeno v 8. točki teh navodil, razen če se posamezen pogoj za sodelovanje nanaša samo na določen sklop. Ostale zahteve naročnika za posamezen sklop so navedene tudi v drugih delih razpisne dokumentacije. Ponudniki lahko ponudijo tudi manjše količine, s tem, da je naročnik je določil minimalne dopustne količine za posamezen sklop, ki so razvidne iz obrazca 4 »Predračun«. Zavod ima pravico, da ponudbe prejme delno ali jih ne sprejme, ravno tako pa lahko zniža količine naslednjim najugodnejšim ponudnikom za količine, ki bi jih oddal ugodnejšim ponudnikom.

Ponudniku v obrazcu »Enotni evropski dokument v zvezi z oddajo javnega naročila – ESPD« (v nadaljevanju: ESPD) ni potrebno navajati, za kateri sklop se prijavlja. Naročnik bo štel, da se ponudnik prijavlja na sklop oz. del sklopa, za katerega je v obrazcu »Predračun« navedel količine in cene.

Naročnik bo na podlagi pogojev in meril, določenih v razpisni dokumentaciji, izbral ponudnika ali več ponudnikov, s katerimi bo sklenil prodajno pogodbo.

# ROK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN na spletnem naslovu [https://ejn.gov.si](https://ejn.gov.si/), v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu [https://ejn.gov.si](https://ejn.gov.si/).

Ponudnik se mora pred oddajo ponudbe registrirati na spletnem naslovu [https://ejn.gov.si](https://ejn.gov.si/), v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika (Ur list RS, št. 97/07 – uradno prečiščeno besedilo, 64/16 – odl. US in 20/18 – OROZ631)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN [https://ejn.gov.si](https://ejn.gov.si/) **najkasneje 16.10.2020do 10:00** **ure**. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je na naslednji povezavi:

<https://ejn.gov.si/ponudba/pages/aktualno/aktualno_javno_narocilo_podrobno.xhtml?zadevaId=20748>

# ČAS IN KRAJ ODPIRANJA PONUDB

Odpiranje ponudb bo potekalo avtomatično v informacijskem sistemu e-JN dne **16. 10. 2020**in se bo začelo **ob 10:01** **uri** na spletnem naslovu [https://ejn.gov.si](https://ejn.gov.si/).

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku in omogoči dostop do pdf. dokumenta, ki ga ponudnik naloži v sistem e-JN pod zavihek »Predračun«.

# PRAVNA PODLAGA

Naročnik izvaja postopek oddaje javnega naročila na podlagi veljavnega zakona in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ, področje, ki je predmet javnega naročila in področje blagovnih rezerv.

# TEMELJNA PRAVILA ZA DOSTOP, OBVESTILA IN POJASNILA V ZVEZI Z RAZPISNO DOKUMENTACIJO

## Dostop do razpisne dokumentacije

Razpisno dokumentacijo lahko ponudniki dobijo na spletni strani naročnika na naslovu <http://www.dbr.si>.

Odkupnine za razpisno dokumentacijo ni.

## Obvestila in pojasnila v zvezi z razpisno dokumentacijo

Komunikacija s ponudniki o vprašanjih v zvezi z vsebino naročila in v zvezi s pripravo ponudbe poteka izključno preko portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na portalu javnih naročil zastavljeno najkasneje do vključno **02.10. 2020 do 12:00.**

Na zahteve za pojasnila oziroma druga vprašanja v zvezi z naročilom, zastavljena po tem roku, naročnik ne bo odgovarjal.

Naročnik sme v skladu s 67. členom ZJN-3 spremeniti ali dopolniti razpisno dokumentacijo. Tovrstne spremembe in dopolnitve bo naročnik izdal v obliki dodatkov k razpisni dokumentaciji. Vsak dodatek k razpisni dokumentaciji postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu javnih naročil.

# UGOTAVLJANJE SPOSOBNOSTI

## Ugotavljanje sposobnosti za sodelovanje v postopku oddaje javnega naročila in dokazila

Ponudnik mora izpolnjevati vse v tej točki navedene pogoje.

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel ESPD, ki predstavlja lastno izjavo, kot predhodni dokaz v zvezi s točkami 8.1.1 do 8.1.5 teh navodil.

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter v predmetnem obrazcu podati soglasje, da dokazila pridobi naročnik.

V kolikor takšna preveritev ne bo mogoča, bo naročnik pred oddajo javnega naročila od ponudnika, kateremu se je odločil oddati predmetno naročilo, zahteval, da predloži dokazila (potrdila, izjave, kopije dovoljenj) kot dokaz neobstoja razlogov za izključitev iz točke 8.1.1 teh navodil in kot dokaz izpolnjevanja pogojev za sodelovanje iz točk 8.1.2 do 8.1.5 teh navodil.

Gospodarski subjekt lahko dokazila o neobstoju razlogov za izključitev iz točke 8.1.1 teh navodil in dokazila o izpolnjevanju pogojev za sodelovanje iz točk 8.1.2 do 8.1.5 teh navodil predloži tudi sam, in sicer v informacijskem sistemu e-JN v razdelek »**Druge priloge**«. Naročnik si pridržuje pravico do preveritve verodostojnosti predloženih dokazil pri podpisniku le-teh.

V kolikor ponudnik nima sedeža v Republiki Sloveniji in ne more pridobiti in predložiti zahtevnih dokumentov, ker država, v kateri ima ponudnik svoj sedež, ne izdaja takšnih dokumentov, jih je mogoče nadomestiti z zapriseženo izjavo, če pa ta v državi, v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

Enako pravilo kot v prejšnjem odstavku velja tudi za osebo, ki je članica upravnega, vodstvenega ali nadzornega organa ponudnika (ki ima sedež v Republiki Sloveniji) ali ki ima pooblastila za njegovo zastopanje ali odločanje ali nadzor v njem, ki je tujec in ki nima bivališča v Republiki Sloveniji.

Za skupne ponudbe in ponudbe s podizvajalci je potrebno upoštevati še točki 10.3.1 (Skupna ponudba) in 10.3.2 (Ponudba s podizvajalci) teh navodil.

### Razlogi za izključitev

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastilo za njegovo zastopanje ali odločanje ali nadzor v njem, ni bila izrečena pravnomočna sodba, ki ima elemente kaznivih dejanj iz prvega odstavka 75. člena ZJN-3.

V kolikor je gospodarski subjekt v položaju iz zgornjega odstavka, lahko naročniku v skladu z devetim odstavkom 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

DOKAZILA:

Izpolnjen **obrazec ESPD** (v »Del III: Razlogi za izključitev, Oddelek A: Razlogi, povezani s kazenskimi obsodbami«) za vse gospodarske subjekte v ponudbi in pooblastilo ponudnika ter pooblastila vseh navedenih fizičnih oseb v razdelku »Druge priloge«.

Naročnikzahteva predložitev pooblastila za pridobitev podatkov iz kazenske evidence tako za ponudnika, kot tudi za vse osebe, ki so članice upravnega, vodstvenega ali nadzornega organa gospodarskega subjekta ali ki imajo pooblastila za njegovo zastopanje ali odločanje ali nadzor v njem. Če naročnik potrdil iz kazenske evidence na dan, ko poteče rok za oddajo ponudb ne bo uspel preveriti, bo od ponudnikov zahteval zapriseženo izjavo ali pa izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovsko organizacijo, skladno s četrtim odstavkom 77. člena ZJN-3. Ponudnik lahko potrdila iz kazenske evidence, pooblastilo ponudnika in pooblastila vseh navedenih fizičnih oseb priloži v razdelku »**Druge priloge**«

1. Gospodarski subjekt mora na dan oddaje ponudbe izpolnjevati obvezne dajatve ali druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, oziroma vrednost neplačanih zapadlih obveznosti na dan oddaje ponudbe ali prijave ne znaša 50,00 EUR ali več. Gospodarski subjekt mora imeti na dan oddaje ponudbe predložene vse obračune davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe.

DOKAZILO:

Izpolnjen **obrazec ESPD** (v »Del III: Razlogi za izključitev, Oddelek B: Razlogi, povezani s plačilom davkov ali prispevkov za socialno varnost«) za vse gospodarske subjekte v ponudbi.

1. Gospodarski subjekt na dan, ko poteče rok za oddajo ponudb ne sme biti uvrščen v evidenco gospodarskih subjektov z negativnimi referencami iz a) točke četrtega odstavka 75. člena ZJN-3.

DOKAZILO:

Izpolnjen **obrazec ESPD** (v »Del III: Razlogi za izključitev, Oddelek D: Nacionalni razlogi za izključitev«) za vse gospodarske subjekte v ponudbi.

1. Gospodarskemu subjektu v zadnjih treh letih pred potekom roka za oddajo ponudb ali prijav pristojni organ Republike Slovenije ali druge države članice ali tretje države pri njem ni ugotovil najmanj dveh kršitev v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

DOKAZILA:

Izpolnjen **obrazec ESPD** (v »Del III: Razlogi za izključitev, Oddelek D: Nacionalni razlogi za izključitev«)za vse gospodarske subjekte v ponudbi.

Naročnik bo v skladu z osmim odstavkom 75. člena ZJN-3 iz postopka javnega naročanja kadar koli v postopku izključil gospodarski subjekt, če se izkaže, da je pred ali med postopkom javnega naročanja ta subjekt glede na storjena ali neizvedena dejanja v enem od položajev iz te točke navodil.

### Pogoji za sodelovanje glede ustreznosti za opravljanje poklicne dejavnosti

1. Gospodarski subjekt mora biti vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU.

DOKAZILO:

Izpolnjen **obrazec ESPD** (v »Del IV: Pogoji za sodelovanje, Oddelek A: Ustreznost, Vpis v ustrezen poklicni register ALI Vpis v poslovni register«) za vse gospodarske subjekte v ponudbi.

Obrazec ESPD mora vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor takšna preveritev ne bo mogoča, bo naročnik od ponudnika zahteval predložitev kopije vpisa v enega od poklicnih ali poslovnih registrov. Ponudnik lahko **kopijo vpisa** predloži v razdelku »Druge priloge«.

### Pogoji za sodelovanje glede ekonomskega in finančnega položaja

1. Ponudnik mora imeti ustrezno boniteto, ki se ugotavlja po sistemu BASEL II: do vključno BBB. Naročnik bo upošteval bonitetne ocene bonitetnih institucij, ki bodo narejene po sistemu BASEL II in bodo primerljive ocenam: AJPES - do vključno SB7, Moody's – do vključno Baa3, S&P – do vključno BBB-, Fitch – do vključno BBB-.

DOKAZILO:

Izpolnjen **obrazec ESPD** (v »Del IV: Pogoji za sodelovanje, Oddelek B: Ekonomski in finančni položaj«).

Obrazec ESPD mora vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor takšna preveritev ne bo mogoča, bo naročnik od ponudnika zahteval predložitev bonitetne ocene.

### Drugi pogoji

1. Ponudnik ni bil pravnomočno kaznovani za prekršek iz 22. člena Zakona o blagovnih rezervah (Uradni list RS, št. 96-2009 – UPB2 in 83/2012) in nima neizpolnjenih obveznosti do naročnika dalj kot trideset (30) dni (2. odstavek 18. člena Zakona o blagovnih rezervah).

DOKAZILO:

Izpolnjen **obrazec ESPD** (v »Del VI: Zaključek, v Podpisani uradno izjavljam/izjavljamo…«) za vse gospodarske subjekte v ponudbi.

1. Ponudnik ni uvrščen v evidenco poslovnih subjektov iz 35. člena Zakona o integriteti in preprečevanju korupcije (Uradni list RS, št. 69/11-UPB2) in mu ni na podlagi tega člena prepovedano poslovanje z naročnikom.

DOKAZILO:

Izpolnjen **obrazec ESPD** (v »Del VI: Zaključek, v Podpisani dajem/o uradno soglasje…«) za vse gospodarske subjekte v ponudbi.

# MERILA

Merilo za izbor najugodnejšega ponudnika je ekonomsko najugodnejša ponudba, določena na podlagi najnižje cene enote artikla / kos brez DDV (z vsemi stroški, vezanimi na kakovostno in pravočasno izvedbo naročila, stroški garancije ter popuste in rabate). V primeru, da najugodnejši ponudnik za posamezen sklop ne ponudi celotne količine, se preostale količine oddajo ponudniku z naslednjo najnižjo ponujeno ceno posameznega artikla.

V primeru, da bo več ponudnikov ponudilo enako ceno za posamezni artikel, bodo kot najugodnejše ponudbe izbrane vse ponudbe z enakimi cenami, s tem, da se količina posameznega artikla, ki se razdeljuje, razdeli proporcionalno glede na ponujeno količino ponudnikov z isto ceno.

# PONUDBA

## Ponudbena dokumentacija

Ponudbeno dokumentacijo sestavljajo naslednji dokumenti:

1. izpolnjen obrazec »**04-obrazec\_predračun**«,
2. izpolnjen obrazec »**obrazec** **ESPD**« (za vse gospodarske subjekte v ponudbi, tudi morebitne podizvajalce);
3. bančna garancija za resnost ponudbe;
4. izpolnjeno »**09-pooblastilo\_ponudnik**«;
5. izpolnjeno »**10-pooblastilo\_fizične\_osebe**«;
6. izpolnjeno »**11-Izjava o udeležbi fizičnih in pravnih oseb v lastništvu ponudnika**«.

Po pregledu ponudb bo naročnik najugodnejšega ponudnika pozval k predložitvi dokazil, kot je navedeno za posameznim zahtevanim pogojem oziroma razlogom za izključitev. Dokazila lahko ponudnik priloži pri oddaji ponudbe v razdelku »**Druge priloge**«.

Na poziv naročnika bo moral izbrani ponudnik v postopku javnega naročanja ali pri izvajanju javnega naročila, v roku osmih dni od prejema poziva, posredovati podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo, ki mu je nastala.

## Sestavljanje ponudbe

### Dokazila o izpolnjevanju zahtev iz tehničnih specifikacij

Predmet ponudbe mora izpolnjevati najmanj minimalne tehnične zahteve, navedene v tehnični specifikaciji, ki je sestavni del te razpisne dokumentacije.

### Obrazec »ESPD« za vse gospodarske subjekte

Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

Navedbe v ESPD in/ali dokazila, ki ji predloži gospodarski subjekt, morajo biti veljavni.

Gospodarski subjekt naročnikov obrazec ESPD (datoteka XML) uvozi na spletni strani Portala javnih naročil/ESPD: [http://www.enarocanje.si/ESPD/](http://www.enarocanje.si/_ESPD/) in v njega neposredno vnese zahtevane podatke.

Izpolnjen in podpisan ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v ponudbi (ponudnik, gospodarski subjekti, na katerih kapacitete se sklicuje ponudnik in podizvajalci).

Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu Splošnimi pogoji uporabe informacijskega sistema e-JN šteje, da je oddan pravno zavezujoč dokument, ki ima enako veljavnost kot podpisan.

Za ostale sodelujoče ponudnik v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

Angleška verzija obrazca je informativne narave. Ponudnik mora obrazec izpolniti in podpisati v slovenskem jeziku.

### Obrazec »predračun«

Ponudnik mora v Predračunu ponujati vse pozicije, ob upoštevanju tehničnih specifikacij, ki so del razpisne dokumentacije.

Ponudnik mora za posamezen sklop izpolniti vse postavke v predračunu. Cena na enoto mora biti navedena na štiri (4) decimalna mesta, ostale postavke pa na dve (2) decimalni mesti.

V kolikor ponudnik cene v posamezno postavko ne vpiše, se šteje, da predmetne postavke ne ponuja.

Ponudnik ne sme spreminjati vsebine predračuna.

Ponujena cena brez DDV mora zajemati vse popuste in stroške (dobave blaga, špediterske, prevozne, carinske ter vse morebitne druge stroške).

Ponudbena cena za vso količino mora biti navedena brez DDV in z DDV.

V primeru, da bo naročnik pri pregledu in ocenjevanju ponudb odkril očitne računske napake, bo ravnal v skladu s sedmim odstavkom 89. člena ZJN-3.

**Ponudnik v sistemu e-JN v razdelek »Predračun« naloži izpolnjen obrazec »Predračun« v .pdf datoteki, ki bo dostopen na javnem odpiranju.**

### Zavarovanje za resnost ponudbe

Zavarovanje za resnost ponudbe so ponudniki dolžni predložiti skupaj s ponudbo. Za zavarovanje resnosti ponudbe lahko ponudniki predložijo finančno zavarovanje, izdano s strani prvovrstne banke ali kavcijsko zavarovanje, izdano s strani prvovrstne zavarovalnice.

Višina zavarovanja za resnost ponudbe znaša 5 % od ponudbene vrednosti brez DDV.

Zavarovanje za resnost ponudbe mora veljati do vključno **28. 12. 2020**.

Naročnik bo zavarovanje za resnost ponudbe unovčil v naslednjih primerih:

* če bo ponudnik umaknil ponudbo po poteku roka za prejem ponudb ali nedopustno spremenil ponudbo v času njene veljavnosti ali
* če ponudnik na poziv naročnika ne bo podpisal pogodbe ali
* če ponudnik ne bo predložil zavarovanja za dobro izvedbo pogodbenih obveznosti v skladu s pogoji naročila.

Veljavnost finančnega zavarovanja za resnost ponudbe ne sme poteči pred rokom za predložitev finančnega zavarovanja za dobro izvedbo pogodbenih obveznosti. Ponudnik je na zahtevo naročnika dolžan predložiti podaljšanje finančnega zavarovanja ali predložiti novo finančno zavarovanje, če iz objektivnih razlogov v danem roku ne bi bilo mogoče skleniti pogodbe.

Po opravljenem odpiranju ponudb se ponudnikom, ki s svojo ponudbo ne uspejo, finančno zavarovanje vrne v roku petih (5) delovnih dni od pravnomočnosti sklepa o oddaji naročila.

Za bančne garancije veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758 (glej priložena vzorca garancij).

Pri kavcijskem zavarovanju zahtevi za plačilo ni potrebno priložiti originalnega izvoda zavarovanja.

### Zavarovanje za dobro izvedbo pogodbenih obveznosti

Izbrani ponudnik mora za zavarovanje za dobro izvedbo pogodbenih obveznosti predložiti finančno zavarovanje. Finančno zavarovanje mora biti brezpogojno in plačljivo na prvi poziv. Izbrani ponudnik lahko predloži bančno garancijo, izdano s strani prvovrstne banke ali kavcijsko zavarovanje, izdano s strani prvovrstne zavarovalnice v višini v višini 5 % od skupne pogodbene vrednosti (z DDV) ali potrdilo o nakazanem denarnem depozitu na TRR naročnika SI56 2900 0005 5148 819.

Izbrani ponudnik bo dolžan finančno zavarovanje za dobro izvedbo pogodbenih obveznosti dostaviti naročniku v osmih (8) dneh po podpisu pogodbe in z rokom trajanja do **28 2. 2021.**

Uporabljena valuta finančnega zavarovanja mora biti enaka valuti javnega naročila. Finančno zavarovanje, ki ga izbrani ponudnik ne predloži po vzorcu iz razpisne dokumentacije, po vsebini ne sme bistveno odstopati od vzorca finančnega zavarovanja iz razpisne dokumentacije in ne sme vsebovati dodatnih pogojev za izplačilo, krajših rokov, kot jih je določil naročnik, nižjega zneska, kot ga je določil naročnik ali spremembe krajevne pristojnosti za reševanje sporov med upravičencem in izdajateljem zavarovanja.

Izbranemu ponudniku se položen depozit brez obresti vrne 30 dni po poteku prodajne pogodbe, lahko pa se obračuna pri plačilu kupnine.

Naročnik bo unovčil zavarovanje za dobro izvedbo obveznosti po prodajni pogodbi v primeru:

* če izbrani ponudnik ne bo pričel izvajati svojih pogodbenih obveznosti v skladu z določili prodajne pogodbe ali
* če izbrani ponudnik ne bo izpolnil svojih pogodbenih obveznosti v skladu z določili prodajne pogodbe ali
* če izbrani ponudnik ne bo pravočasno izpolnil svojih pogodbenih obveznosti v skladu z določili prodajne pogodbe ali
* če izbrani ponudnik ne bo pravilno izpolnil svojih pogodbenih obveznosti v skladu z določili prodajne pogodbe ali
* če bo izbrani ponudnik prenehal izpolnjevati svoje pogodbene obveznosti v skladu z določili prodajne pogodbe.

Če se bodo med trajanjem prodajne pogodbe spremenili roki za izvedbo posla, bo moral izvajalec temu ustrezno spremeniti tudi zavarovanje oziroma podaljšati njeno veljavnost.

## Druga določila za pripravo ponudbe

### Skupna ponudba

V primeru, da skupina ponudnikov predloži skupno ponudbo, mora vsak ponudnik izpolnjevati vse pogoje, določene v točki 8.1.1, 8.1.2, 8.1.3, in 8.1.5. Vsi ponudniki v skupni ponudbi morajo podati dokumente, ki se nanašajo na dokazovanje navedenih pogojev, posamično.

Pogoje, določene v točki 8.1.4 lahko ponudniki izpolnjujejo kumulativno. Dokumente, ki se nanašajo na dokazovanje teh pogojev, poda katerikoli ponudnik v skupni ponudbi.

Vsi ponudniki v skupni ponudbi morajo izpolniti ESPD posamično in v njem navesti vse zahtevane podatke.

Obrazec »Predračun« podajo vsi ponudniki, ki nastopajo v skupni ponudbi, skupaj (en obrazec, podpisan s strani vsaj enega izmed ponudnikov, ki nastopajo v skupni ponudbi). Finančna zavarovanja lahko ponudniki predložijo na način, da jih predloži samo eden izmed skupnih ponudnikov ali vsak ponudnik posebej. V kolikor so predložena s strani vsakega izmed ponudnikov, mora biti seštevek vseh zneskov zavarovanj najmanj v višini zahtevanega zneska.

V primeru skupne ponudbe naj pravne osebe v obrazcu »ESPD« navedejo vse, ki bodo sodelovali v tej skupni ponudbi. Ponudniki, ki nastopajo v skupni ponudbi, lahko navedejo tudi eno izmed pravnih oseb, s katero bo naročnik komuniciral do sprejema odločitve o naročilu, v nasprotnem primeru bo naročnik vse dokumente naslavljal na vse ponudnike, ki bodo sodelovali v skupni ponudbi.

V kolikor skupna ponudba ni podana za vse sklope, naj bo iz navedbe razvidno, za katere sklope je podana skupna ponudba, in kateri skupni ponudniki oddajajo ponudbo za posamezen sklop.

V primeru, da bo takšna skupina ponudnikov izbrana za izvedbo predmetnega naročila, bo naročnik lahko zahteval akt o skupni izvedbi naročila (na primer pogodbo o sodelovanju), v katerem bodo natančno opredeljene naloge in odgovornost posameznih ponudnikov za izvedbo naročila. Ne glede na to pa ponudniki odgovarjajo naročniku solidarno.

### Ponudba s podizvajalci

V primeru, da bo ponudnik pri izvedbi naročila sodeloval s podizvajalci, mora v ESPD navesti vse predlagane podizvajalce. Ponudnik mora v ponudbi predložiti tudi izpolnjene obrazce ESPD za vsakega podizvajalca, s katerim bo sodeloval pri naročilu.

V kolikor ponudnik podizvajalca ne prijavlja na vse sklope, naj bo iz navedbe v ESPD za posameznega podizvajalca razvidno, za katere sklope je prijavljen posamezen podizvajalec.

V kolikor bodo pri podizvajalcu obstajali razlogi za izključitev oziroma ne bo izpolnjeval ustreznih pogojev za sodelovanje iz točke 8.1. teh navodil, bo naročnik podizvajalca zavrnil in zahteval njegovo zamenjavo.

Podizvajalec mora enako kot ponudnik izpolnjevati pogoje pod točkami 8.1.1, 8.1.2, 8.1.3, in 8.1.5. teh navodil.

Ponudnik mora za posameznega podizvajalca priložiti enaka dokazila za izpolnjevanje pogojev, določenih v prejšnjem stavku, kot jih mora priložiti zase, razen pri pogojih, kjer so že predvidena dokazila, ki jih mora podizvajalec predložiti.

Izbrani ponudnik v razmerju do naročnika v celoti odgovarja za izvedbo naročila.

### Variantne ponudbe

Variantne ponudbe niso dopuščene.

### Jezik ponudbe

Ponudba mora biti pripravljena v slovenskem ali angleškem jeziku. Razpisna dokumentacija je pripravljena tudi v angleškem jeziku. V primeru razlike med slovensko in angleško verzijo, je merodajna slovenska verzija.

### Priprava in oddaja ponudbe v sistemu e-JN

Ponudnik ponudbeno dokumentacijo odda na način, da po registraciji oziroma prijavi v sistem eJN na naslovu: [https://ejn.gov.si](https://ejn.gov.si/) pri predmetnem javnem naročilu izbere opcijo »Sodeluj na javnem naročilu«, s čimer se odpre stran za pripravo ponudbe. Po vnosu podatkov in dokumentov, podatke in dokumentacijo shrani v sistemu in jo odda tako, da se s klikom na gumb »Oddaj« odpre okno, v katerem gospodarski subjekt, ki oddaja ponudbo, s potrditvijo seznanitve s splošnimi pogoji le-te sprejme in s klikom na gumb »Oddaj« ponudbo odda.

Podrobna navodila v zvezi z načinom priprave in oddaje ponudbe so navedena v Navodilih za uporabo e-JN, ki so del te razpisne dokumentacije in objavljena na spletnem naslovu [https://ejn.gov.si](https://ejn.gov.si/).

### Veljavnost ponudbe

Ponudba mora veljati najmanj do **28. 12. 2020***.*

V izjemnih okoliščinah bo naročnik lahko zahteval, da ponudniki podaljšajo čas veljavnosti ponudb in zavarovanja za resnost ponudb za določeno dodatno obdobje. Ponudnik lahko zahtevo zavrne, ne da bi s tem zapadlo zavarovanje za resnost ponudbe.

### Stroški ponudbe

Vse stroške, povezane s pripravo in predložitvijo ponudbe, nosi ponudnik.

### Tajni podatki

Zbirni podatki in podatki o posameznih vrstah in količinah blaga državnih blagovnih rezerv ter podatki o njihovi razmestitvi so tajni podatki.

Ponudnik, ki z udeležbo v tem postopku izve za tajne podatke, jih je dolžan varovati po predpisih o varovanju tajnih podatkov.

### Protikorupcijsko določilo

V postopku oddaje javnega naročila naročnik in ponudniki ne smejo pričenjati in izvajati dejanj, ki bi vnaprej določila izbor določene ponudbe, ali ki bi povzročila, da pogodba ne bi pričela veljati oziroma ne bi bila izpolnjena.

Vsakršno lobiranje v postopkih oddaje javnih naročil je prepovedano.

# OBVESTILO O ODLOČITVI O ODDAJI NAROČILA

Naročnik bo podpisano odločitev o oddaji naročila objavil na portalu javnih naročil. Odločitev se šteje za vročeno z dnem objave na portalu javnih naročil.

# ODSTOP OD IZVEDBE JAVNEGA NAROČILA

Naročnik lahko na podlagi osmega odstavka 90. člena ZJN-3 po pravnomočnosti odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebujejo več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodb posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik v svoji odločitvi in o razlogih, zaradi katerih odstopa od izvedbe javnega naročila, pisno obvestil ponudnike.

# POGODBA

Prodajno pogodbo bo podpisal najprej izbrani ponudnik, za tem pa še naročnik.

V skladu s šestim odstavkom 14. člena Zakona o integriteti in preprečevanju korupcije (Uradni list RS, št. 69/11-UPB2; v nadaljevanju ZIntPK) je dolžan izbrani ponudnik na poziv naročnika, pred podpisom prodajne pogodbe, predložiti izjavo ali podatke o udeležbi fizičnih in pravnih oseb v lastništvu kandidata, vključno z udeležbo tihih družbenikov v ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe s kandidatom. Če bo ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe.

Izbrani ponudnik mora podpisati in vrniti naročniku štiri izvode podpisane pogodbe v roku 10 delovnih dni po prejemu.

Prodajna pogodba se bo pred podpisom vsebinsko prilagodila glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno. S podpisom ESPD ponudnik potrdi, da sprejema vsebino razpisne dokumentacije s tehničnimi specifikacijami in obeh vzorcev pogodb z menično izjavo.

# PRAVNO VARSTVO

Zahtevek za revizijo, ki se nanaša na vsebino objave in/ali razpisno dokumentacijo se lahko vloži v desetih delovnih dneh od dneva objave obvestila o javnem naročilu ali obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika, pri čemer se lahko zahtevek za revizijo nanaša na spremenjeno, dopolnjeno ali pojasnjeno vsebino objave ali razpisne dokumentacije ali z njim neposredno povezano navedbo v prvotni objavi ali razpisni dokumentaciji. Zahtevka za revizijo ni dopustno vložiti po roku za prejem ponudb, razen če je rok za prejem ponudb krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.

Takso v višini 4.000,00 EUR mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802.

Zahtevek za revizijo mora biti vložen pri Zavodu Republike Slovenije za blagovne rezerve, Dunajska cesta 106, 1000 Ljubljana, in sicer neposredno na tem naslovu ali po pošti priporočeno s povratnico.

Tomi RUMPF

v. d. direktorja