**VZOREC PRODAJNE POGODBE**

NAROČNIK: Zavod Republike Slovenije za blagovne rezerve,

Dunajska cesta 106, 1000 Ljubljana

ki ga zastopa v. d. direktorja Tomi RUMPF

ID za DDV: SI34375848

matična številka: 5022959

(v nadaljevanju: kupec)

in

PONUDNIK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: dobavitelj)

sklepata na osnovi naročnikove odločitve o oddaji naročila št. \_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_ naslednjo

PREDMET POGODBE

1. člen

Pogodbeni stranki se dogovorita, da bo dobavitelj kupcu dobavil naslednje vrste zaščitnih sredstev (v nadaljevanju blago):

* sklop št.\_\_\_\_\_\_\_, količina\_\_\_\_\_\_\_\_\_
* sklop št.\_\_\_\_\_\_\_, količina\_\_\_\_\_\_\_\_\_ itd.

Blago mora biti zloženo v ovoje oz. transportno embalažo, ki med transportom zagotavlja popolno zaščito blaga pred mehanskimi in drugimi poškodbami, transportna embalaža pa mora biti zložena na palete.

KAKOVOST BLAGA

1. člen

Dobavljeno blago (vsebina, transportna embalaža in deklaracije) mora ustrezati zahtevam o kakovosti iz tehničnih specifikacij, ter vsem veljavnim predpisom in standardom, ki se zahtevajo v Republiki Sloveniji in Evropski uniji. Ustreznost dobavitelj izkazuje s certifikati, izjavami o skladnosti, tehničnimi listi in drugimi dokumenti, ki jih predloži ob dobavi.

Dobavljeno blago je lahko izdelano največ 6 mesecev pred dobavo. Blago ob dobavi ne sme imeti pretečenega več kot tretjino roka uporabnosti.

KRAJ DOBAVE

1. člen

Dobavitelj se obvezuje dobaviti blago v skladišča na lokacijah v Republiki Sloveniji, ki jih bo kupec dobavitelju sporočil najkasneje sedem (7) dni pred s strani dobavitelja napovedano dostavo blaga v skladišče. Dobavitelj je dolžan pisno obvestiti kupca o datum(ih) in količini, ki jo namerava dostaviti, najmanj osem dni pred predvideno dostavo blaga. Pogodbenika se lahko soglasno dogovorita tudi o krajših rokih sporočanja.

POGODBENI ROK IN PREVZEM BLAGA

1. člen

Dobavitelj se zavezuje dobaviti blago v skladišče iz 3. člena te pogodbe najkasneje do 29.01.2021. V primeru, da dobavitelj blaga ne dobavi do roka, pogodba avtomatično preneha veljati. Dobavitelj lahko blago dobavlja tudi sukcesivno. Dobavni rok je bistvena sestavina te pogodbe.

Količinski in kakovostni prevzem blaga bosta opravila predstavnik kupca in pooblaščena kontrolna hiša kupca, ki bo izdelala poročilo o prevzemu ter pregleda skladnost dobavljenega blaga in dokumentacije z zahtevami naročnika. Pri prevzemu blaga je obvezna prisotnost predstavnika dobavitelja.

Kupec lahko naroči pregled kakovosti blaga, ki ga opravi akreditiran laboratorij po izboru kupec. Stroške te kontrole nosi kupec. V primeru, da bi akreditiran laboratorij ugotovil, da blago ne ustreza zahtevani kakovosti, sme dobavitelj predlagati ponovno analizo (super analizo). Pogodbeni stranki skupaj določita akreditiran laboratorij, ki opravi ponovni pregled kakovosti. Stroške te analiza nosi dobavitelj. Pogodbeni stranki sta soglasni, da bosta v celoti spoštovali ugotovitve o kakovosti, opredeljene v poročilu o preskusu – super analizi, ki ga bo izdal akreditiran laboratorij glede kakovosti dobavljenega blaga.

Pogodbeni stranki sta sporazumni, da bosta v primeru, da dobavitelj dobavi blago s kakovostjo, ki ne ustreza dogovorjeni kakovosti iz te pogodbe in tehničnih specifikacij, šteli, da gre za bistveno kršitev te pogodbe. V takšnem primeru ima kupec pravico:

* zahtevati od dobavitelja, da v roku, ki ga določi kupec, odpelje blago neustrezne kakovosti na svoje stroške in da v roku, ki ga določi kupec, dobavi blago ustrezne kakovosti;
* unovčiti finančno zavarovanje iz 5. člena;
* z enostransko izjavo o razvezi pogodbe odstopiti od pogodbe in kupiti istovrstno blago enakih količin na osnovi kritnega nakupa;
* zahtevati povračilo škode, povzročene s kršitvijo obveznosti prodajalca po tej pogodbi.

Šteje se, da je dobavitelj prevzete pogodbene obveznosti izpolnil, ko pooblaščena kontrolna hiša kupca ugotovi, da je vso dobavljeno blago ustrezne kakovosti.

FINANČNO ZAVAROVANJE

1. člen

Dobavitelj se obvezuje, da bo v roku osmih (8) delovnih dni po podpisu te pogodbe kupcu dostavil finančno zavarovanje (bančno garancijo ali kavcijsko zavarovanje pri zavarovalnici, enako vzorcu iz razpisne dokumentacije, ali depozit) za dobro izvedbo pogodbenih obveznosti v višini 5 % od pogodbene vrednosti z DDV, z rokom trajanja do 28. 02. 2021. Po prejemu finančnega zavarovanja za dobro izvedbo posla, bo kupec dobavitelju v sedmih (7) dneh vrnil finančno zavarovanje za resnost ponudbe.

V primeru, da dobavitelj kupcu ne predloži finančnega zavarovanja za dobro izvedbo pogodbenih obveznosti v navedenem roku, lahko kupec brez obvestila unovči finančno zavarovanje za resnost ponudbe in prekine pogodbo.

Kupec bo finančno zavarovanje za dobro izvedbo posla dobavitelju vrnil najkasneje sedem (7) dni po zadnjem plačilu kupnine oz. se ta pobota s kupnino v primeru depozita. Vračilo depozita je brez obresti.

Kupec zadrži in unovči finančno zavarovanje za dobro izvedbo pogodbenih obveznosti v primeru neizpolnitve ali nepravilne izpolnitve pogodbenih obveznosti. Dobavitelj je dolžan kupcu poravnati tudi vso nastalo škodo, ki presega vrednost finančnega zavarovanja. To škodo lahko kupec odbije pri plačilu računa dobavitelju in mu za nastalo škodo izstavi račun.

POGODBENA KAZEN

1. člen

Če dobavitelj ne dobavi blaga v predpisanem roku, je kupec upravičen do pogodbene kazni v višini 0,5 ‰ vrednosti prepozno dobavljenega blaga za vsak dan zamude, vendar skupaj največ 5 % te vrednosti. Pogodbena kazen se obračuna ob plačilu računa za blago.

POGODBENA CENA IN VREDNOST

1. člen

Pogodbene cene za blago na pariteti DDP (Incoterms 2010) skladišče dobavitelja iz 3. člena te pogodbe, je/so:

|  |  |  |  |  |  |
| --- | --- | --- | --- | --- | --- |
| Zap.  št. | Naziv blaga | EM | Količina | Cena v €/EM (brez DDV) | Cena v €/EM (z DDV) |
| 1. |  | kos |  |  |  |
| 2. |  | kos |  |  |  |
| 3. |  | kos |  |  |  |
| 4. |  | kos |  |  |  |
| 5. |  | kos |  |  |  |
| 6. |  | kos |  |  |  |
| 7. |  | kos |  |  |  |
| 8. |  | kos |  |  |  |
| 9. |  | kos |  |  |  |
| 10. |  | kos |  |  |  |
| 11. |  | kos |  |  |  |
| 12. |  | kos |  |  |  |
| 13. |  | kos |  |  |  |
| 14. |  | kos |  |  |  |
| 15. |  | kos |  |  |  |

Skupna pogodbena vrednost dobavljenega blaga je \_\_\_\_\_\_\_\_\_\_\_\_\_\_\_\_\_\_\_\_\_ EUR brez DDV in \_\_\_\_\_\_\_\_\_\_\_ EUR z DDV.

DDV se obračuna v skladu z vsakokratno veljavno zakonodajo, ki ureja davek na dodano vrednost.

Cena iz prvega odstavka vključuje vse stroške pakiranja, deklariranja, transportne embalaže, prevoza in druge stroške, vezane na kakovostno in pravočasno izvedbo naročila, popuste in rabate ter vse druge morebitne stroške, povezane z izvedbo javnega naročila.

Cena je fiksna.

NAČIN PLAČILA

1. člen

Dobavitelj bo izdal račun za blago najkasneje v osmih (8) dneh po uspešnem kakovostnem in količinskem prevzemu blaga s strani kupca. Dobavitelj lahko izda račune tudi za delne dobave blaga.

Obvezne priloge računa/ov so dobavnica/e dobavitelja, prevzemnica/e skladiščnika, certifikat/i kakovosti in poročilo/a kontrolne hiše.

Rok plačila je 30 dni po uspešnem prevzemu blaga s strani kupca in prejemu pravilno izstavljenega e-računa kupcu. Rok prejetja računa je tisti datum, ko kupec prejme e-račun preko svoje poslovne banke.

V primeru zamude plačila se obračunajo zakonite zamudne obresti.

RAZVEZNI POGOJ

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo kupec seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani dobavitelja ali podizvajalca ali
* če bo kupec seznanjen, da je pristojni državni organ pri dobavitelju ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če dobavitelj nastopa s podizvajalcem pa tudi, če zaradi ugotovljene kršitve pri podizvajalcu dobavitelj ne nadomesti ali zamenja tega podizvajalca, v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil dobavitelja.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

PROTIKORUPCIJSKA KLAVZULA

1. člen

Če kdo v imenu ali na račun dobavitelja, predstavniku ali posredniku kupca v zvezi s to pogodbo obljubi, ponudi ali da kakšno nedovoljeno korist za:

* + pridobitev posla ali
  + za sklenitev posla pod ugodnejšimi pogoji ali
  + za opustitev dolžnega nadzora nad izvajanjem pogodbenih obveznosti ali
  + za drugo ravnanje ali opustitev, s katerim je kupcu povzročena škoda ali je omogočena pridobitev nedovoljene koristi predstavniku ali posredniku kupca, dobavitelju ali njegovemu predstavniku, zastopniku, posredniku;

je ta pogodba nična.

REŠEVANJE SPOROV

1. člen

Pogodbeni stranki morebitna nesoglasja rešujeta sporazumno. V primeru spora je pristojno sodišče v Ljubljani.

KONČNE DOLOČBE

1. člen

Za vse kar ni določeno s to pogodbo, veljajo določila Zakona o javnem naročanju, Obligacijskega zakonika, Zakona o blagovnih rezervah in drugih veljavnih predpisov.

1. člen

Pooblaščena predstavnika pogodbenih strank – skrbnika pogodbe sta:

* za kupca: Saša Štrbenc, sasa.strbenc@dbr.si
* za dobavitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. člen

Pogodba prične veljati z dnem podpisa obeh pogodbenih strank.

Pogodba velja do izpolnitve vseh pogodbenih obveznosti obeh pogodbenih strank.

1. člen

Pogodba je napisana v štirih enakih izvodih, od katerih vsaka pogodbena stranka prejme po dva izvoda.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_  direktor | Tomi RUMPF  v. d. direktorja |
| \_\_\_\_\_\_\_\_\_\_\_\_\_\_\_\_\_\_\_\_ | Zavod Republike Slovenije za blagovne rezerve |
|  |  |
| Številka: \_\_\_\_\_\_\_\_\_\_  Datum: \_\_\_\_\_\_\_\_\_\_ | Številka: \_\_\_\_\_\_\_\_\_\_  Datum: \_\_\_\_\_\_\_\_\_\_ |